wannaphong/clean_thaiwikipedia huggingface dataset:
# ขมิ้นเครือ
ขมิ้นเครือ http://eherb.hrdi.or.th/search_result_details.php?herbariumID=132&name=%E0%B8%82%E0%B8%A1%E0%B8%B4%E0%B9%89%E0%B8%99%E0%B9%80%E0%B8%84%E0%B8%A3%E0%B8%B7%E0%B8%AD เป็นพืชในวงศ์ Menispermaceae เป็นไม้เถาเลื้อยขนาดใหญ่ ดอกแยกเพศแยกต้น รากเป็นรูพรุนคล้ายฟองน้ำ ปลายยอดอ่อนเป็นมือเลื้อย เปลือกลำต้นแก่เป็นสีเหลืองอมเทา ใบเดี่ยว ขอบเรียบ ดอกช่อ ดอกตัวผู้มีกลิ่นหอม ผลมีเมล็ดเดียวสีเหลืองหรือสีส้ม พบในอินเดีย เอเชียตะวันออกเฉียงใต้ และจีนตอนใต้ 

ส่วนลำต้นให้สีเหลือง ในกาลีมันตันใช้ย้อมเสื่อที่ทำจากหวาย ในอินเดียและอินโดจีนใช้ย้อมผ้า บางครั้งนำสีเหลืองที่ได้ไปผสมกับสีจากครามจะได้สีเขียว ในชวาใช้น้ำต้มรากและลำต้นแก้ท้องเสียและเบาหวาน ในซาราวักใช้รักษาโรคกระเพาะพีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 89 – 90 ชาวม้งนำใบมาทุบแล้วใช้ห่อพันบริเวณที่เอ็นขาดเพื่อช่วยประสานเอ็น เมล็ดมีพิษ รับประทานแล้วทำให้อาเจียน ถึงตายได้ เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552
# ขี้เหล็กย่าน
ขี้เหล็กย่าน  เป็นพืชในวงศ์ Compositae เป็นไม้เลื้อยเลื้อยพันโดยใช้ลำต้น ต้นอ่อนเขียว แก่เป็นสีน้ำตาล มีกลิ่นเฉพาะตัว ใบเดี่ยว ผิวใบขรุขระเพราะเส้นใบบุ๋มลงไป ดอกช่อ กลีบดอกสีขาว กลิ่นหอมอ่อนๆ ผลเดี่ยว สีเขียว ขนาดเล็กรูปกรวย แก่แล้วแห้งสีน้ำตาล เมล็ดยาวสีดำ มีขน ปลิวไปกับกระแสลมได้
# ปาเตรียนูเอบา
ปาเตรียนูเอบา (, ปิตุภูมิใหม่) เป็นช่วงหนึ่งในประวัติศาสตร์ของประเทศชิลีซึ่งเริ่มต้นจากชัยชนะของกองทัพแอนดีสในยุทธการที่เมืองชากาบูโกเมื่อวันที่ 12 กุมภาพันธ์ ค.ศ. 1817 และสิ้นสุดลงหลังจากการลาออกจากตำแหน่งของผู้นำเบร์นาโด โอฆิกินส์ ในปี ค.ศ. 1823
# ฟุตบอลหญิง
ฟุตบอลหญิง  เป็นกีฬาประเภททีมที่มีโดดเด่นมากที่สุดซึ่งแข่งขันโดยผู้หญิงจากทั่วโลก ซึ่งมีการแข่งขันในระดับอาชีพในหลายประเทศทั่วโลก และ 176 ทีมชาติที่เข้าร่วมในระดับนานาชาติ

ประวัติศาสตร์ของฟุตบอลหญิงสามารถพบในการแข่งขันที่สำคัญซึ่งได้เปิดตัวทั้งในระดับชาติและระดับนานาชาติ ฟุตบอลหญิงได้มีการแข่งขันนับครั้งไม่ถ้วนในประวัติศาสตร์ แม้ยุคทองจะเกิดขึ้นครั้งแรกที่สหราชอาณาจักรในช่วงต้นคริสต์ทศวรรษ 1920 ที่ซึ่งประสบความสำเร็จที่ยอดผู้ชมกว่า 50,000 คน ครั้งหนึ่ง สมาคมฟุตบอลอังกฤษเคยประกาศห้ามใน ค.ศ. 1921 ถึงการไม่อนุญาตให้มีกีฬาฟุตบอลหญิงจากบริเวณที่ใช้โดยสโมสรสมาชิก โดยการห้ามนี้มีผลจนถึงเดือนกรกฎาคม ค.ศ. 1971 

 ประวัติ 

 ฟุตบอลหญิงยุคต้น 
กลุ่มผู้หญิงได้เล่น "ฟุตบอล" มาเป็นเวลานานเท่าที่เคยมีการแข่งขัน หลักฐานที่แสดงให้เห็นว่ามีการแข่งในสมัยโบราณ นั่นคือชู่จู๋ที่เล่นกันในหมู่ผู้หญิงของช่วงรัชสมัยราชวงศ์ฮั่น (สากลศักราช 25–220) โดยมีภาพปูนเปียกของผู้หญิงสองคนในรัชสมัยราชวงศ์ฮั่น (สากลศักราช 25–220) ซึ่งกำลังเล่นชู่จู๋อยู่ อย่างไรก็ตามนอกจากนี้ ยังมีความเชื่อเกี่ยวกับความถูกต้องของยุคสมัยอยู่จำนวนหนึ่ง โดยประมาณถึงความเก่าแก่ที่สุดว่าอาจอยู่ในช่วง 5,000 ปีก่อนสากลศักราช นอกจากนี้ ยังมีบันทึกการแข่งขันประจำปีในสกอตแลนด์ซึ่งได้บันทึกในช่วงต้นของยุคคริสต์ทศวรรษ 1790  ส่วนการแข่งขันนัดแรกที่ได้รับการบันทึกโดยสมาคมฟุตบอลสกอตแลนด์ เกิดขึ้นในปี ค.ศ. 1892 ที่กลาสโกว์ และสำหรับประเทศอังกฤษ ได้มีบันทึกการแข่งขันฟุตบอลหญิงที่เกิดขึ้นในปี ค.ศ. 1895 The FA - "Women's Football- A Brief History"BBC Sport - "How women's football battled for survival"

ในสมัยใหม่ของฟุตบอล ยังมีพยานหลักฐานถึงการมีส่วนร่วมของผู้หญิงในยุคต้น โดยในทวีปยุโรป เป็นไปได้ว่าผู้หญิงชาวฝรั่งเศสช่วงคริสต์ศตวรรษที่ 12 ได้เล่นฟุตบอลในฐานะที่เป็นส่วนหนึ่งของกีฬาพื้นบ้านในยุคนั้น และยังมีการแข่งขันประจำปีในมิดโลเธียน ที่ประเทศสกอตแลนด์ในช่วงยุคคริสต์ทศวรรษ 1790 ซึ่งได้มีการบันทึกไว้เช่นกัน
# รัฐเตลังคานา
เตลังคานา  เป็นรัฐในประเทศอินเดียตั้งอยู่ทางใต้ตอนกลางของประเทศ รัฐเตลังคานามีพื้นที่ 114,840 ตารางกิโลเมตร ใหญ่เป็นอันดับที่ 12 และมีประชากร 35,286,757 คน (เมื่อปี 2554) มากเป็นอันดับที่ 12 ของอินเดีย รัฐเตลังคานามีชายแดนติดกับรัฐอานธรประเทศทางทิศใต้และทิศตะวันออก รัฐมหาราษฏระทางทิศเหนือและทิศตะวันตกเฉียงเหนือ รัฐกรณาฏกะทางทิศตะวันตกและรัฐฉัตตีสครห์ทางทิศตะวันออกเฉียงเหนือ เมื่อวันที่ 2 มิถุนายน 2014 รัฐเตลังคานาได้แยกตัวออกจากส่วนตะวันตกเฉียงเหนือของรัฐอานธรประเทศ เป็นรัฐใหม่ลำดับที่ 29 โดยมีเมืองไฮเดอราบาดเป็นเมืองหลวง เมืองสำคัญอื่น ๆ เช่น วรังคัล, นิซามาบาด, ขัมมัม, กริมนคร เป็นต้น

 การปรับปรุงรัฐ 

ในเดือนธันวาคม 2496 คณะกรรมการปรับปรุงรัฐ (States Reorganisation Commission หรือ SRC) ได้รับการแต่งตั้งขึ้นเพื่อจัดตั้งรัฐโดยคำนึงถึงภาษา "History of India", Indian Saga. สืบค้นเมื่อ 3 มิถุนายน 2557. ต่อมา มีข้อตกลงระหว่างผูของเตลังคานาและอานธรประเทศเมื่อวันที่ 20 กุมภาพันธ์ 2499 ให้ผนวกดินแดนเตลังคานาและอานธรประเทศด้วยความปรารถนาที่จะปกป้องผลประโยชน์ของเตลังคานาจนเกิดเป็นรัฐอานธรประเทศ

ด้วยข้อตกลงสุภาพบุรุษ รัฐบาลกลางจึงผนวกรัฐอานธรประเทศเป็นส่วนหนึ่งของประเทศเมื่อ 1 พฤศจิกายน 2499

 ขบวนการเตลังคานา 
มีความพยายามยับยั้งการผนวกดินแดนเตลังคานาเข้ากับอานธรประเทศในปี 2512, 2519 และ 2552 ส่งผลให้เกิดแรงกระตุ้นในการตั้งรัฐเตลังคานาเป็นเอกเทศจากรัฐอานธรประเทศ"How Telangana movement has sparked political turf war in Andhra". Rediff.com. 5 กันยายน 2554. สืบค้นเมื่อ 19 กุมภาพันธ์ 2555. จนในที่สุดรัฐบาลกลางอินเดียประกาศแผนการในการจัดตั้งรัฐเตลังคานาในที่สุดเมื่อ 9 ธันวาคม 2552

กระนั้น การเคลื่อนไหวหลากรูปแบบก็ยังเกิดขึ้นในนครไฮเดอราบาดและเขตอื่น ๆ ในเตลังคานา"Pro-Telangana AP govt employees threaten agitation" . The Economic Times. 10 กุมภาพันธ์ 2555. สืบค้นเมื่อ 18 กุมภาพันธ์ 2555. มีผู้เสียชีวิตจากการการฆ่าตัวตายนับร้อยคน การนัดหยุดงานประท้วง และการจลาจลเพื่อเรียกร้องชีวิตของประชาชนที่เสียชีวิตเพื่อเรียกร้องการแยกรัฐดังกล่าว

 การแยกตัวออกจากรัฐอานธรประเทศ 
30 กรกฎาคม 2556 คณะทำงานของรัฐสภา (Congress Working Committee) มีมติเอกฉันท์ให้เสนอแยกเตลังคานาออกจากรัฐอานธรประเทศ"Creation of a new state of Telangana by bifurcating the existing State of Andhra Pradesh". กระทรวงเพื่อมาตุภูมิแห่งรัฐบาลอินเดีย สืบค้นเมื่อ 3 กันยายน 2556. มีการนำร่างรัฐบัญญัติปรับปรุงอานธรประเทศ 2014 (Andhra Pradesh Reorganisation Act, 2014) เข้าสู่รัฐสภาเมื่อเดือนกุมภาพันธ์ 2557 ร่างรัฐบัญญัติได้รับอนุมัติในเดือนเดียวกันเพื่อจัดตั้งรัฐเตลังคานาอันประกอบไปด้วยเขต 10 แห่งทางตะวันตกเฉียงเหนือของรัฐอานธรประเทศ ร่างรัฐบัญญัตินั้นได้รับการลงนามจากประธานาธิบดีและเผยแพร่ในราชกิจจานุเบกษาเมื่อ 1 มีนาคม 2557

รัฐเตลังคานาได้รับการจัดตั้งอย่างเป็นทางการเมื่อวันที่ 2 มิถุนายน 2557 โดยมีการเฉลิมฉลองทั้งการจุดพลุตลอดคืน การแสดงจากกลุ่มวัฒนธรรม และการขับร้องเพลง "ชยชยเหเตลังคานา" (జయజయహే తెలంగాణ; Jaya jaya he Telangana) ซึ่งเป็นเพลงประจำรัฐ มากกว่า 150 ครั้ง

อย่างไรก็ตาม เมืองไฮเดอราบาดยังคงเป็นเมืองหลวงร่วมกันระหว่างรัฐเตลังคานาและรัฐอานธรประเทศต่อไปอีกอย่างน้อย 10 ปีAmid chaos and slogans, Rajya Sabha clears Telangana bill – NDTV, 20 กุมภาพันธ์ 2557
# ถนนเลี่ยงเมืองนครราชสีมา
ถนนเลี่ยงเมืองนครราชสีมา อาจหมายถึง
 ถนนเลี่ยงเมืองนครราชสีมา (ด้านตะวันตก)
 ถนนเลี่ยงเมืองนครราชสีมา (ด้านตะวันออก)
 ถนนวงแหวนรอบเมืองนครราชสีมา
# อาสนวิหารแม่พระประจักษ์ที่เมืองลูร์ด นครราชสีมา
อาสนวิหารแม่พระประจักษ์ที่เมืองลูร์ด นครราชสีมา เป็นอาสนวิหารประจำเขตมิสซังนครราชสีมา สร้างขึ้นเพื่ออุทิศแด่แม่พระประจักษ์ที่ลูร์ด ปัจจุบันเป็นศูนย์กลางกลุ่มคริสตชนคาทอลิกในเมืองนครราชสีมา

 ประวัติ 
 ปี ค.ศ. 1978 (พ.ศ. 2521) บาทหลวงประยูร  นามวงศ์ ได้รับแต่งตั้งเป็นอธิการโบสถ์แทน เนื่องจากโบสถ์เก่ามีสภาพเสื่อมโทรม ทางมิสซังมีดำริสร้างโบสถ์ขึ้นใหม่ 
 วันที่ 10 กุมภาพันธ์ ค.ศ. 1979 (พ.ศ. 2522) งานสร้างตัวโบสถ์ใหม่เริ่มขึ้น มีพิธีวางศิลาฤกษ์ โดยพระคุณเจ้ายออากิม พเยาว์ มณีทรัพย์ มุขนายกมิสซังนครราชสีมาในขณะนั้นเป็นประธาน มีบุคคลสำคัญฝ่ายศาสนาและฝ่ายบ้านเมือง เช่น พระคุณเจ้าอาแลง วัง กาแวร์ (มุขนายกกิตติคุณมิสซังนครราชสีมา) ผู้ว่าราชการจังหวัดนครราชสีมา (สมัยนั้น) มาร่วมพิธีกันมากมาย งานก่อสร้างดำเนินอยู่เป็นเวลา 2 ปี จึงแล้วเสร็จ
 วันที่ 14 กุมภาพันธ์ ค.ศ. 1981 (พ.ศ. 2524) ประธานในพิธีเสกโบสถ์หลังใหม่นี้ คือพระคุณเจ้ายออากิม พเยาว์ มณีทรัพย์ โดยเอกอัครสมณทูตแห่งวาติกันประจำประเทศไทยให้เกียรติมาร่วมพิธีด้วย และถือเป็นวันเฉลิมฉลองครบรอบ 85 ปี การเริ่มต้นของคริสชนในโคราชอีกด้วยอาสนวิหารแม่พระประจักษ์ที่เมืองลูร์ด , หอจดหมายเหตุ มิสซังโรมันคาทอลิกกรุงเทพ
# ถนนเลี่ยงเมืองนครราชสีมา (ด้านตะวันออก)
ถนนเลี่ยงเมืองนครราชสีมา (ด้านตะวันออก) หรือ ทางหลวงชนบท นม.1111 [ถนนสาย ฉ. ผังเมืองรวมนครราชสีมา] เป็นโครงการถนนตามโครงการถนนตามผังเมืองรวมนครราชสีมา เพื่อแก้ไขปัญหาจราจรในเขตตัวเมือง แบ่งเบาภาระของถนนมิตรภาพ ช่วงผ่านตัวเมือง รวมถึงเพิ่มศักยภาพโครงข่ายโลจิสติกส์ให้มีประสิทธิภาพมากขึ้น เป็นโครงการรับผิดชอบของกรมทางหลวงชนบท

 ที่ตั้งโครงการ 
เริ่มต้นจากถนนมิตรภาพ กม.ที่ 171 หรือบริเวณโรงเรียนมหิศราธิบดี

สิ้นสุดโครงการที่บริเวณจุดบรรจบกับถนนสาย 224 กม.ที่ 5 บริเวณห้าง "ดูโฮม" สาขานครราชสีมาโครงการถนนเลี่ยงเมืองนครราชสีมา สาย ฉ.(ถนนมิตรภาพ กม.13 - ถนนราชสีม-โชคขัย หนองบัวศาลา กม.5) - โคราช (นครราชสีมา)

 สถานะโครงการ 
เปิดให้บริการแล้ว

 รูปแบบโครงการ 
 ขนาด 4 ช่องจราจร พร้อมเกาะกลาง และไหล่ทาง โดยจะสร้างอยู่บนเขตทางกว้าง 80 เมตร 
 ระยะทางรวม 16.323 กิโลเมตร 

 มูลค่าการก่อสร้าง 
เงินค่าก่อสร้างทั้งโครงการประมาณ 3,000 ล้านบาท 
 สะพาน มูลค่า 1,300 ล้านบาท 
 สะพานข้ามทางรถไฟประมาณ 325 ล้านบาท 
 สะพานข้ามแม่น้ำและข้ามคลองชลประทาน ประมาณ 500 ล้านบาท 
 ทางและถนนต่อเชื่อมประมาณ 875 ล้านบาท
# สะพานแบบโค้ง
สะพานแบบโค้ง  คือ สะพานรูปแบบหนึ่งที่มีการรับน้ำหนักในแต่ละด้านในการก่อสร้างเป็นรูปโค้ง สะพานแบบโค้งใช้การโอนน้ำหนักของสะพานและน้ำหนักถ่วงบางส่วนในการผลักตามแนวนอนโดยเครื่องรับน้ำหนักที่ด้านใดด้านหนึ่ง สะพานหนึ่งอาจจะสร้างจากรูปโค้งที่ต่อเนื่องกัน แต่ในปัจจุบันมีสะพานหลายรูปแบบที่ใช้โครงสร้างที่ประหยัดมากกว่าสะพานแบบโค้ง

 สมุดภาพ
# อาร์โรซอาลากูบานา
อาร์โรซอาลากูบานา  หรือบางครั้งเรียกว่า อาร์โรซกูบาโน  แปลว่า "ข้าวแบบคิวบา" เป็นอาหารสเปนชนิดหนึ่งPaul Richardson, (2008), A Late Dinner: Discovering the Food of Spain, Primera Ed., Bloomsbury Publising,  โดยมีส่วนประกอบหลักได้แก่ ข้าวสวย ไข่ดาว และกล้วยทอด ราดด้วยซอสมะเขือเทศผัด เป็นอาหารยอดนิยมชนิดหนึ่งซึ่งมักจะเสิร์ฟเป็นอาหารจานแรกตามร้านอาหารและโรงอาหารในสเปน นอกจากนี้อาร์โรซอาลากูบานายังเป็นที่นิยมในเปรูและฟิลิปปินส์เช่นกัน โดยได้รับการเผยแพร่และเป็นที่รู้จักในฟิลิปปินส์ตั้งแต่สมัยที่หมู่เกาะแห่งนี้เป็นอาณานิคมของสเปนAntonio Quilis, Celia Casado Fresnillo, (2008), La lengua española en Filipinas: Historia. Situación actual, CSIC, Madrid. 

 ลักษณะ 
อาร์โรซอาลากูบานาประกอบด้วยข้าวขาว (มักจะใช้ข้าวสเปนชนิดหนึ่งซึ่งมีเมล็ดป้อมกลม) หุงโดยเหยาะน้ำมันมะกอกและเกลือลงไปเล็กน้อย จากนั้นอาจตักข้าวสวยอัดใส่ถ้วยหรือแก้วแล้วคว่ำลงบนจานเพื่อให้มีรูปทรงสวยงาม เสิร์ฟกับไข่ดาวและกล้วยสุกผ่าครึ่งตามยาวแล้วทอดซึ่งจะให้รสหวานตัดเค็มFuente: APEGA. ราดด้วยซอสมะเขือเทศ (tomato sauce) ที่ได้จากการนำมะเขือเทศสดมาหั่นเป็นชิ้นเล็ก ๆ แล้วผัดกับน้ำมันมะกอก หัวหอม และกระเทียมสับ ไม่นิยมใช้ซอสมะเขือเทศชนิดที่เป็นเครื่องปรุงรสบนโต๊ะ (ketchup) ดังนั้นจึงเป็นอาหารที่นิยมเสิร์ฟร้อน ๆ บางแห่งใช้ไข่คน (scrambled egg) แทนที่จะเป็นไข่ดาว และบางแห่งก็ไม่เสิร์ฟกล้วยทอด แต่เสิร์ฟไส้กรอกแฟรงก์เฟิร์ตหรือเบคอนทอดแทนEva Celada, (2011), La cocina actual de la Casa de Alba

อาร์โรซอาลากูบานาของฟิลิปปินส์ประกอบด้วยข้าวสวย ไข่ดาว และกล้วยทอด ราดด้วยซอสที่ทำจากเนื้อวัวบด ผัดกับกระเทียมสับ หัวหอม แคร์รอต มันฝรั่งหั่นเป็นลูกเต๋า ลูกเกด และซอสมะเขือเทศเป็นต้น ซอสเนื้อสูตรนี้มีความคล้ายคลึงกับซอสเนื้อที่ชาวคิวบาเรียกว่า ปิกาดิโย  เพียงแต่ไม่ใส่มะกอกออลิฟและดอกเคเปอร์  

ในเปรู อาร์โรซอาลากูบานาโดยทั่วไปจะประกอบด้วยข้าวสวย กล้วยทอด ไส้กรอกเวียนนาทอด และมีไข่ดาววางบนข้าว
# เทศบาลตำบลวังหิน (จังหวัดนครราชสีมา)
เทศบาลตำบลวังหิน เป็นเทศบาลตำบลแห่งหนึ่งใน อำเภอโนนแดง จังหวัดนครราชสีมา

 ประวัติ 
 วันที่ 31 กรกฎาคม 2552 ยกฐานะจากองค์การบริหารส่วนตำบลวังหิน เป็นเทศบาลตำบลวังหิน
 ตำบลวังหินเดิมอยู่ในเขตอำเภอบัวใหญ่เป็นตำบลที่กว้างแบ่งแยกได้หลายตำบล ก่อนที่จะเรียกว่า วังหิน เพราะมีลานหินกว้างมากที่ลำห้วยบ้านสี่เหลี่ยมและมีปราสาทหินนางรำอยู่ที่ตำบล บัดนี้ตำบลวังหินได้แยกออกจากอำเภอบัวใหญ่มาอยู่ที่อำเภอประทายจากนั้นตำบลวังหินได้แยกไปอยู่อำเภอโนนแดงส่วนตำบลกระทุ่มรายและตำบลนางรำได้แยกออกจากตำบลวังหินไปอยู่อำเภอประทายเท่าทุกวันนี้

 ที่ตั้งและอาณาเขต 
พื้นที่ตำบลวังหิน มีพื้นที่ทั้งหมด 47 ตร.กม หรือประมาณ 29,555 ไร่ มีทั้งหมด 13 หมู่บ้าน ประกอบไปด้วย บ้านโนนเพ็ด บ้านหนองบัว บ้านแก บ้านหนองขี้เหล็ก บ้านหนองงูเหลือม บ้านดอนยาวน้อย บ้านทุ่งรี บ้านเตย บ้านหินตั้ง บ้านสำโรงใต้ บ้านสำโรงเหนือ บ้านบุหวาย และบ้านหนองตะเข้

 ที่ตั้ง 
ตำบลวังหิน ห่างจากที่ว่าการอำเภอโนนแดง 14 กิโลเมตร และห่างจากตัวจังหวัด นครราชสีมา 86 กิโลเมตร

 อาณาเขต 
 ทิศเหนือ ติดต่อกับ ตำบลโพนทอง อำเภอสีดา จังหวัดนครราชสีมา
 ทิศใต้ ติดต่อกับ ตำบลสำพะเนียง และตำบลนางรำ อำเภอประทาย จังหวัดนครราชสีมา
 ทิศตะวันออก ติดต่อกับ ตำบลนางรำ อำเภอประทาย จังหวัดนครราชสีมา
 ทิศตะวันตก ติดต่อกับตำบลโพนทอง อำเภอสีดา จังหวัดนครราชสีมา

 ชุมชน 
เทศบาลตำบลวังหิน แบ่งเขตการปกครองออกเป็น 13 หมู่บ้าน ดังนี้
 หมู่ที่ 1 บ้านโนนเพ็ด 
 หมู่ที่ 2 บ้านหนองบัว 
 หมู่ที่ 3 บ้านแก 
 หมู่ที่ 4 บ้านหนองขี้เหล็ก 
 หมู่ที่ 5 บ้านหนองงูเหลือม 
 หมู่ที่ 6 บ้านดอนยาวน้อย 
 หมู่ที่ 7 บ้านทุ่งรี 
 หมู่ที่ 8 บ้านเตย 
 หมู่ที่ 9 บ้านหินตั้ง 
 หมู่ที่ 10 บ้านสำโรงใต้ 
 หมู่ที่ 11 บ้านสำโรงเหนือ 
 หมู่ที่ 12 บ้านบุหวาย 
 หมู่ที่ 13 บ้านหนองตะเข้ 

 ประชากร 
ประชากรในตำบลวังหิน 4,548 คน แยกเป็น ชาย 2,262 คน หญิง 2,286 คน ประชาชนส่วนใหญ่ประกอบอาชีพเกษตรกรรม ทำนาเป็นหลัก เลี้ยงสัตว์ และปลูกผักสวนครัว
# นโยบายอาณานิคมออสเตรีย
ตั้งแต่คริสต์ศตวรรษที่ 17 ถึงคริสต์ศตวรรษที่ 19 จักรวรรดิออสเตรียและจักรวรรดิออสเตรีย-ฮังการีพยายามหากำไรจากการค้าอาณานิคมและสถาปนาอาณานิคมของตนเอง แต่เนื่องจากแรงกดดันจากเจ้าอาณานิคมอื่นและรัฐบาลที่ไม่สามารถแบกรับภาระค่าใช้จ่ายได้ ความพยายามทั้งหมดจึงล้มเหลวในที่สุด

 รายชื่อ 
 เนเธอร์แลนด์ของออสเตรีย
 หมู่เกาะนิโคบาร์
 เทียนจิน
# อาณานิคมโพ้นทะเลของประเทศสวีเดน
สวีเดนมีอาณานิคมโพ้นทะเลในระหว่างปี1638-1663 และ ปี 1784-1878

รายชื่อ
อดีตอาณานิคมของสวีเดนในทวีปแอฟริกา :
สวีดิชโกลด์โคสต์ (1650–1663; เสียให้ เดนมาร์กและ จักรวรรดิดัทช์ รวมทั้ง เคปโคสต์ (1649–1663) ซึ่งประกอบด้วยดินแดนต่อไปนี้:
Fort Apollonia, ปัจจุบันคือ เบยิน: 1655-1657.
Fort Christiansborg/Fort Frederiksborg, ปัจจุบันคือ Osu: 1652-1658 
Fort Batenstein, ปัจจุบันคือButri: 1649-1656.
Fort Witsen, ปัจจุบันคือ Takoradi: 1653-1658.
Carolusborg: เมษายน 1650 - มกราคม/กุมภาพันธ์ 1658, 10ธันวาคม 1660- 22 เมษายน 1663

อดีตอาณานิคมของสวีเดนในทวีปอเมริกา:
กัวเดอลุป (1813–1814 กลับคืนสู่ฝรั่งเศส)
แซ็ง-บาร์เตเลมี (1784–1878 ขายให้ฝรั่งเศส)
นิวสวีเดน (1638–1655 เสียให้กับดัตช์)
โตเบโก (1733; attempted settlement thwarted by natives)
# การลงประชามติเกี่ยวกับรัฐธรรมนูญในกัมพูชา พ.ศ. 2502
การลงประชามติเกี่ยวกับรัฐธรรมนูญในกัมพูชา พ.ศ. 2502 เกิดขึ้นเมื่อ 29 พฤศจิกายน พ.ศ. 2502Cambodia International Republican Institute  โดยในวันที่ 6 ตุลาคม รัฐบาลกัมพูชาได้เรียกร้องให้มีการลงประชามติเพื่อตัดสินใจเกี่ยวกับใครควรเป็นผู้มีอำนาจระหว่างรัฐบาลและเขมรเสรีนำโดย ซ็อม ซารีและเซิง งอกทัญ พระนโนรดม สีหนุได้กล่าวว่าถ้าพระองค์แพ้ พระองค์จะเห็นด้วยหรืออาจจะลี้ภัย แต่ถ้าพระองค์ชนะ หัวหน้าของฝ่ายตรงข้ามจะถือว่าอยู่นอกกฎหมายCambodia: 1959 Sophal ซึ่งผลการลงคะแนน ประชาชนยอมรับพระนโรดม สีหนุ ทำให้พระองค์มีอำนาจในกัมพูชาจนถึง พ.ศ. 2513 

ผล
ตัวเลือกคะแนน%ยอมรับ 99.95ต่อต้าน 0.05บัตรเสีย/ไม่ออกเสียง –ทั้งหมด|| ||100'Source: International Republican Institute
# การลงประชามติเกี่ยวกับกฏหมายเลือกตั้งในกัมพูชา พ.ศ. 2501
การลงประชามติเกี่ยวกับกฎหมายเลือกตั้งในกัมพูชา พ.ศ. 2501 เกิดขึ้นเมื่อ 26 มกราคม พ.ศ. 2501 การเปลี่ยนแปลงคือการลดจำนวนสมาชิกสภาจาก 91 เป็น 61 ผลปรากฏว่าได้รับการยอมรับ 99.9%Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p68  การเลือกตั้งทั่วไปในกัมพูชา พ.ศ. 2501 ที่ใช้กฎหมายใหม่นี้ เกิดขึ้นในเดือนมีนาคม

ผล
ตัวเลือกคะแนน%ยอมรับ1,206,85599.9ต่อต้าน5450.1Iไม่ออกเสียง/บัตรเสีย –ทั้งหมด1,207,400100ผู้มาลงคะแนน1,911,770ที่มา: Nohlen et al.
# อับดุลละฮ์ บิน อับดุล กาดีร์
อับดุลละฮ์ บิน อับดุล กาดีร์  หรือ มุนซี อับดุลละฮ์  เป็นนักเขียนที่มีบทบาทมากในมาเลเซียและสิงคโปร์ ผลงานที่สำคัญคือ ฮิกายัตอับดุลละฮ์ ที่สะท้อนประวัติศาสตร์ของมะละกาและสิงคโปร์ และเป็นจุดเริ่มต้นของวรรณกรรมแบบใหม่ในมาเลเซีย เขาเสียชีวิตระหว่างเดินทางไปแสวงบุญที่เมกกะที่บริเวณใกล้ ๆ กับญิดดะฮ์ จักรวรรดิออตโตมัน

 ประวัติ 
อับดุลละฮ์เกิดเมื่อ พ.ศ. 2339 หรือ พ.ศ. 2340 ที่มะละกา เกิดในครอบครัวชาวมาเลเซียเชื้อสายอาหรับ-อินเดียที่เคร่งศาสนา เขาเริ่มเรียนภาษามลายูกับบิดาคืออับดุล กาดีร์ ผู้เชี่ยวชาญทั้งภาษามลายู ภาษาอาหรับ และภาษาทมิฬในสมัยนั้น เขาได้เรียนภาษามลายูและภาษาอาหรับจนสามารถช่วยบิดาร่างหนังสือสัญญาทางการค้าได้ ต่อมาใน พ.ศ. 2353 เขาทำงานเป็นเสมียนให้กับสแตมฟอร์ด แรฟเฟิลส์ โดยมีหน้าที่คัดลอกงานเขียนที่เป็นภาษามลายูระหว่าง พ.ศ. 2358–2362 เขาทำงานกับมิชชันนารีในมะละกาโดยเป็นผู้สอนภาษามลายู ช่วยในการแปลไบเบิลเป็นภาษามลายู จัดทำคู่มือสนทนามลายู-อังกฤษ หลังจาก พ.ศ. 2362 อับดุลละฮ์ย้ายไปสิงคโปร์และทำงานร่วมกับพ่อค้าในสิงคโปร์ เขาย้ายไปอยู่ที่สิงคโปร์อย่างเป็นทางการใน พ.ศ. 2383 หลังจากที่บิดาของเขาเสียชีวิต 

งานเขียนที่สำคัญของอับดุลละฮ์คือ ฮิกายัตอับดุลละฮ์ ที่เขียนในเชิงอัตชีวประวัติและสะท้อนภาพของสิงคโปร์ตั้งแต่ พ.ศ. 2362 เป็นต้นมาและสะท้อนให้เห็นความเปลี่ยนแปลงของสังคมมลายูในช่วงที่อังกฤษเข้ามามีอิทธิพลอย่างชัดเจนและเป็นช่วงที่ราชสำนักยะโฮร์เสื่อมอำนาจลง นอกจากนี้ งานเขียนที่สำคัญอีกชิ้นหนึ่งของเขาคือ กซา ปลายารัน อับดุลละฮ์ ซึ่งเป็นการเล่าประสบการณ์การเดินเรือเลียบชายฝั่งทางตะวันออกของคาบสมุทรมลายูใน พ.ศ. 2370 งานเขียนชิ้นสุดท้ายคือบันทึกการเดินทางไปประกอบพิธีฮัจญ์ที่เมกกะที่เขาเสียชีวิตระหว่างการเดินทางใน พ.ศ. 2397
# ประโยชน์ เนื่องจำนงค์
ประโยชน์ เนื่องจำนงค์ (19 มีนาคม พ.ศ. 2466 – 2 เมษายน พ.ศ. 2557) อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดชลบุรี 2 สมัย

 ประวัติ 
ประโยชน์ เนื่องจำนงค์ คหบดีจังหวัดชลบุรี เกิดเมื่อวันที่ 19 มีนาคม พ.ศ. 2466 ที่ตำบลหนองซ้ำซาก อำเภอบ้านบึง จังหวัดชลบุรี เป็นบุตรของนายอำนาจ กับนางพูลสุข เนื่องจำนงค์ มีพี่น้อง 5 คนภาพและประวัติสมาชิกรัฐสภา พ.ศ. 2528. สำนักงานเลขารัฐสภา. 2528 ด้านครอบครัวสมรสกับนางสุชาดา เนื่องจำนงค์ มีบุตรด้วยกัน 3 คน มีรายนามดังนี้:
 นางปรียาพรรณ เนื่องจำนงค์
 นายโยธิน เนื่องจำนงค์
 นายกวีวุฒิ เนื่องจำนงค์

หลังจากนั้นได้ สมรสกับ นางรำแพน เนื่องจำนงค์ มีบุตรด้วยกัน 6 คน มีรายนามดังนี้:
 นาง ชุดาพันธ์ เนื่องจำนงค์
 นาง ปรียา เนื่องจำนงค์ 
 พล.ต.ต.ปิยะชาติ เนื่องจำนงค์ ผู้บังคับการประจำสำนักงานตำรวจแห่งชาติ
 นาง ปิยะนุช เนื่องจำนงค์ 
 นาง นาตยา เนื่องจำนงค์ 
 นางสาว สาริณีย์ เนื่องจำนงค์

 งานการเมือง 
ประโยชน์ ได้รับเลือกตั้งเป็นครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกรวม 2 ครั้ง

ประโยชน์ เคยเป็รองหัวหน้าพรรคสันติชน ในปี พ.ศ. 2517ประกาศกระทรวงมหาดไทย เรื่อง การจดทะเบียนพรรคการเมือง  ราชกิจจานุเบกษา เล่ม 92 ตอน 193 ง พิเศษ หน้า 1 18 กันยายน พ.ศ. 2518 และร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตยราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525 และได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาล พลเอกเปรม ติณสูลานนท์ (ครม.43) เมื่อ พ.ศ. 2526พระบรมราชโองการ ประกาศ แต่งตั้งรัฐมนตรี (จำนวน ๔๔ ราย) จนถึงปี พ.ศ. 2528พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และตั้งรัฐมนตรี (นายอบ วสุรัตน์ นายประโยชน์ เนื่องจำนงค์ ลาออก นายจิรายุ อิศรางกูร ฯ พ้นจากตำแหน่งและตั้งเป็นรัฐมนตรีว่าการกระทรวงอุตสาหกรรม ตั้งนายอนันต์ ฉายแสง นายมีชัย วีระไวทยะ) 

 สมาชิกสภาผู้แทนราษฎร 
ประโยชน์ เนื่องจำนงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชลบุรี สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชลบุรี สังกัดพรรคชาติประชาธิปไตย

 ถึงแก่อนิจกรรม 
ประโยชน์ เนื่องจำนงค์ ถึงแก่อนิจกรรม ด้วยโรคชราที่โรงพยาบาลบำรุงราษฎร์ เมื่อวันที่ 2 เมษายน พ.ศ. 2557 สิริอายุ 91 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๒, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๔, ๓๑ ธันวาคม ๒๕๒๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๑๗ ตอนที่ ๒๖ ข หน้า ๒, ๒๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ , เล่ม ๑๐๗ ตอนที่ ๒๐๐ ง หน้า ๘๑๕๓, ๔ ตุลาคม ๒๕๓๓
# รายชื่ออดีตอาณานิคมของเยอรมนี
รายชื่ออาณานิคมของเยอรมนีและรัฐในอารักขา นอกทวีปยุโรปในสมัยของปรัสเซีย (รวมบรันเดินบวร์ค) และจักรวรรดิเยอรมัน (รวมราชวงศ์ฮับส์บูร์ก)

 อาณานิคมบรันเดินบวร์ค-ปรัสเซีย 

 แอฟริกา 
Groß Friedrichsburg (in Ghana), 1683–1717 
Arguin (in Mauritania), 1685–1721 
Whydah (in present Bénin), circa 1700 (this Brandenburg 'colony' was just a minor point of support, a few dwellings at a site co-inhabited by British and Dutch)

 อเมริกาเหนือ
Saint Thomas.  Leased by Brandenburg from the Danish West India Company, 1685–1720.   
Vieques (Crab Island)  (Krabbeninsel in German) in the Caribbean, now part of Puerto Rico.  Brandenburg annexation in the Danish West Indies, 1689–1693
Tertholen (Caribbean), 1696. Occupation.

 อาณานิคมราชวงศ์ฮับส์บูร์ก 

 Banquibazar & Cabelon (1719/23–1744/50)
 หมู่เกาะนิโคบาร์ (1778–1783)Index of Colonies and Dependencies
 เทียนจิน (1901-1917)

 อาณานิคมจักรวรรดินิยมเยอรมัน 

 แอฟริกา 
thumb|right|อาณานิคมของเยอรมันในแอฟริกาปี 1884-1920
แอฟริกาตะวันออกของเยอรมนี
แทนกันยีกา
รวันดา-บุรุนดี (1885–1917)
วีทูแลนด์ (1885–1890)
Kionga Triangle
แอฟริกาตะวันตกเฉียงใต้ของเยอรมนี
แอฟริกาตะวันตกของเยอรมนี
Kamerun (1884–1914)
โตโกแลนด์ (1884–1914)

 แปซิฟิก 
thumb   | German colonies in southern Pacific: Kaiserwilhelmsland and the Bismarck Archipelago (Solomon Islands, Marshall Islands, Caroline Islands)
นิวกินีของเยอรมนี (1884–1914)
ไกเซอร์วิลเฮล์มแลนด์
กลุ่มเกาะบิสมาร์ก
หมู่เกาะโซโลมอนของเยอรมนี (1885–1899)
เกาะบูเกนวิลล์ (1888–1919)
นาอูรู (1888–1919)
หมู่เกาะมาร์แชลล์ (1885–1919)
Mariana Islands (1899–1919)
หมู่เกาะแคโรไลน์ (1899–1919)
ซามัวของเยอรมนี (1899–1914)

thumb|center|500 px|Colonial Possessions and Protectorates of the German Empire, 1883-1920, confirmed by Treaty, International Agreement, or Purchase

 จีน 
Jiaozhou Bay concession (Deutsch-Kiautschou) (1898-1914)
Chefoo (190?-1918)
# วอลเลย์บอลชายทีมชาติเวียดนาม
วอลเลย์บอลชายทีมชาติเวียดนาม  เป็นตัวแทนประเทศเวียดนามในการแข่งขันวอลเลย์บอลระหว่างประเทศรวมถึงการแข่งนัดกระชับมิตร

ประวัติการแข่งขัน
 วอลเลย์บอลชิงแชมป์เอเชีย 
วอลเลย์บอลชิงแชมป์เอเชียปีอันดับ 1975  ไม่ได้เข้าร่วมการแข่งขัน 1979  ไม่ได้เข้าร่วมการแข่งขัน 1983  ไม่ได้เข้าร่วมการแข่งขัน 1987  ไม่ได้เข้าร่วมการแข่งขัน 1989  ไม่ได้เข้าร่วมการแข่งขัน 1991  ไม่ได้เข้าร่วมการแข่งขัน 1993 ไม่ได้เข้าร่วมการแข่งขัน 1995 ไม่ได้เข้าร่วมการแข่งขัน 1997  ไม่ได้เข้าร่วมการแข่งขัน 1999  ไม่ได้เข้าร่วมการแข่งขัน 2001  ไม่ได้เข้าร่วมการแข่งขัน 2003  ไม่ได้เข้าร่วมการแข่งขัน 2005  อันดับ 12 2007  อันดับ 15 2009  อันดับ 12 2011  ไม่ได้เข้าร่วมการแข่งขัน 2013  ไม่ได้เข้าร่วมการแข่งขันรวม0 เหรียญทอง, 0 เหรียญเงิน, 0 เหรียญทองแดง

ซีเกมส์
สถิติซีเกมส์ปีอันดับ 2003  อันดับ 2 2005  อันดับ 3 2007  อันดับ 2 2009  อันดับ 4 2011  อันดับ 4 2013  อันดับ 3 2015  อันดับ 2รวม0 เหรียญทอง, 3 เหรียญเงิน, 2 เหรียญทองแดง

เอเชียนคัพ
เอเชียนคัพปีอันดับ 2008  ไม่ได้เข้าร่วมการแข่งขัน 2010  ไม่ได้เข้าร่วมการแข่งขัน 2012  อันดับ 6 2014  'ไม่ได้เข้าร่วมการแข่งขัน''รวม  0 เหรียญทอง, 0 เหรียญเงิน, 0 เหรียญทองแดง
# ปลาใบไม้กายอานา
ปลาใบไม้กายอานา  หรือ ปลาใบไม้โชมบวร์ค  ปลาน้ำจืดขนาดเล็กชนิดหนึ่ง อยู่ในวงศ์ปลาใบไม้อเมริกาใต้ (Polycentridae) จัดเป็นปลาเพียงชนิดเดียวเท่านั้นที่อยู่ในสกุลนี้ (Polycentrus มาจากคำว่า poly = มาก บวกกับภาษากรีก Κέντρον; kentron = หนาม) เดิมเคยจัดเป็นปลาเพียงชนิดเดียวในสกุล Polycentrus แต่ปัจจุบันได้มีการประกาศออกเป็นชนิดใหม่อีกชนิดหนึ่งเมื่อปี ค.ศ. 2014

จัดเป็นปลาขนาดเล็ก ความยาวเต็มที่ไม่เกิน 5.5 เซนติเมตร ตัวผู้มีสีดำกำมะหยี่พร้อมกับสีเขียวขุ่น และมีจุดมีสีเงิน ขณะที่ปลาตัวเมียจะมีสีน้ำตาลเข้ม ซึ่งทั้งหมดเป็นสีที่กลมกลืนไปกับสภาพแวดล้อม เป็นปลาที่พบกระจายพันธุ์ทั้งในสภาพน้ำที่ขุ่นและใสทางตอนเหนือของทวีปอเมริกาใต้ จนถึงตรินิแดด

ปลาใบไม้กายอานา นิยมเลี้ยงเป็นปลาสวยงาม  เนื่องจากเป็นปลาขนาดเล็กจึงสามารถเลี้ยงได้ในสถานที่เลี้ยงขนาดเล็ก ในสถานที่เลี้ยงควรจัดให้เป็นซอกหลีบหรือถ้ำ เนื่องจากเป็นปลาที่กินเหยื่อเป็นอาหาร ด้วยวิธีการซุ่ม โดยจะลอยนิ่งอยู่ตามดงพืชน้ำจนได้จังหวะจึงฮุบเหยื่อขนาดที่พอจะกลืนลงไปได้  ในที่เลี้ยงอาจฝึกให้กินอาหารอย่าง กุ้งฝอย, ชิ้นปลาขนาดเล็ก, หนอนแดง และสามารถฝึกที่จะให้กินอาหารปลาสำเร็จรูปได้Britz, R. and S.O. Kullander, 2002. Polycentridae (Leaffishes). p. 603-604. In R.E. Reis, S.O. Kullander and C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

การวางไข่ในที่เลี้ยงยังทำได้ยาก โดยปลาจะวางไข่ในถ้ำครั้งละหลายร้อยฟอง ไข่ใช้เวลาฟักเป็นตัวประมาณ 3-4 วัน โดยที่ปลาตัวผู้จะเป็นฝ่ายดูแลและเฝ้าจนกระทั่งฟักเป็นตัวอ่อน ในช่วงนี้ควรแยกปลาตัวเมียออก"Guyana Leaffish - Polycentrus Schomburgkii." Guyana Leaffish - Polycentrus Schomburgkii. N.p., n.d. Web. 31 Aug. 2013.
# Polycentrus
Polycentrus (/โพ-ลี-เซน-ทรัส/) เป็นสกุลของปลาน้ำจืดขนาดเล็ก ในวงศ์ปลาใบไม้อเมริกาใต้ (Polycentridae)

โดยแบ่งออกได้เป็น 2 ชนิด

 Polycentrus jundia Coutinho & Wosiacki, 2014 
 Polycentrus schomburgkii Müller & Troschel, 1849